PMIndiaData/PMIndiaSum huggingface dataset:
આયુષ્માન ભારતને કારણે આ ટાપુ પર વસતી વ્યક્તિનું જીવન સામાન્ય થયું

આંદમાન અને નિકોબારમાંથી આવતા 52 વર્ષીય રતન બરાઈ ગરીબ પરિવારના છે તેઓ માયોકાર્ડિયલ ઇન્ફાર્ક્શનથી પીડિત હતા. તેમને છાતીની ડાબી બાજુ દુઃખાવો થવાથી અને પરસેવો વળવાથી પોર્ટ બ્લેરમાં જી. બી. પંત હોસ્પિટલમાં દાખલ કરવામાં આવ્યાં હતા. તેમને ડાયાબીટિસ મેલિટસ પણ હતો. તપાસમાં એક્યુટ એન્ટેરિયર વૉલ માયોકાર્ડિયલ ઇન્ફાર્ક્શનનો ખુલાસો થયો હતો. સારવાર સાથે તેમની તબિયત સ્થિર થઈ હતી અને પછી તેમને વધારે સારવાર માટે મુખ્ય વિસ્તારમાં કાર્ડિયોલોજિસ્ટ પાસે મોકલવામાં આવ્યાં હતા. આંદમાન અને નિકોબારમાં હૃદયની સારવાર માટે કોઈ સુવિધા ન હોવાથી આ પ્રકારનાં તમામ દર્દીઓ કોલકાતા અને ચેન્નાઈ જેવા શહેરોમાં સારવાર માટે મોકલવામાં આવે છે. રતન બરાઈ માટે આ મુશ્કેલ હતું, કારણ કે તેમની પાસે પર્યાપ્ત નાણાં નહોતાં. જોકે જ્યારે તેમણે આયુષ્માન ભારત- પીએમજેએવાય દ્વારા કેશલેસ વીમા સુરક્ષાની જાણકારી મળી હતી, ત્યારે તેમનાં જીવનમાં આશાનું નવું કિરણ જાગ્યું. આ મદદ સાથે તેઓ સૂચિત સારવાર મેળવી શક્યાં. અત્યારે તેઓ સ્વસ્થ છે અને વિશ્વની સૌથી મોટી આરોગ્ય યોજનાની સફળતા વિશે પ્રધાનમંત્રી સાથે મુલકાત કરનારા 31 લાભાર્થીઓમાંના એક છે. એક વર્ષ અગાઉ શરૂ થયેલી આયુષ્માન ભારત યોજના દુનિયાની સૌથી મોટી હેલ્થ વીમા યોજના છે, જેનો ઉદ્દેશ દેશમાં 10.74 કરોડથી વધારે લોકોને તબીબી સુવિધાઓ સરળતાપૂર્વક સુલભ કરવાનો છે. છેલ્લાં એક વર્ષમાં રતન બરાઈ જેવા 50,000 દર્દીઓને તેમનાં રાજ્યની બહાર મેડિકલ સુવિધાઓ મળી શકી છે, જ્યાં આયુષ્માન ભારત કાર્યક્રમને કારણે તેમનાં રાજ્યની બહાર આ પ્રકારની શ્રેષ્ઠ સુવિધાઓ ઉપલબ્ધ થઈ હતી. આયુષ્માન ભારત પ્રધાનમંત્રી જન આરોગ્ય યોજના (પીએમ-જેએવાય) હેઠળ 16,085 હોસ્પિટલોની નોંધણી થઈ છે, 41 લાખથી વધારે લાભાર્થીઓની સારવાર કરવામાં આવી છે અને 10 કરોડથી વધારે ઇ-કાર્ડ આપવામાં આવ્યા છે. આયુષ્માન ભારત અંતર્ગત સમગ્ર દેશમાં 20,700થી વધારે હેલ્થ એન્ડ વેલનેસ સેન્ટર્સ કાર્યરત થયા છે.
પ્રધાનમંત્રીએ શિક્ષણ અને કૌશલ્ય ક્ષેત્ર પર કેન્દ્રીય બજેટ 2022ની સકારાત્મક અસર અંગે વેબિનારને સંબોધિત કર્યું

પ્રધાનમંત્રી શ્રી નરેન્દ્ર મોદીએ શિક્ષણ અને કૌશલ્ય ક્ષેત્રો પર કેન્દ્રીય બજેટ 2022 ની સકારાત્મક અસર અંગે વેબિનારને સંબોધિત કર્યું. આ પ્રસંગે સંબંધિત કેન્દ્રીય મંત્રીઓ, શિક્ષણ, કૌશલ્ય વિકાસ, વિજ્ઞાન, ટેક્નોલોજી અને સંશોધનના મુખ્ય હિતધારકો ઉપસ્થિત રહ્યા હતા. આ વેબિનાર બજેટ પહેલા અને પછી હિતધારકો સાથે ચર્ચા અને સંવાદની નવી પ્રથાનો એક ભાગ હતો. પ્રધાનમંત્રીએ રાષ્ટ્ર નિર્માણની પ્રક્રિયામાં યુવા પેઢીના મહત્વ પર ભાર મુકીને શરૂઆત કરી હતી. તેમણે કહ્યું હતું કે "આપણા યુવાનોને સશક્ત બનાવવું જેઓ ભવિષ્યના રાષ્ટ્ર નિર્માતા છે, તે ભારતના ભવિષ્યને સશક્ત બનાવે છે". પ્રધાનમંત્રીએ બજેટ 2022માં પ્રકાશિત કરાયેલા પાંચ પાસાઓ પર વિગતવાર વર્ણન કર્યું હતું. સૌપ્રથમ, ગુણવત્તાયુક્ત શિક્ષણના સાર્વત્રિકરણ માટે મુખ્ય નિર્ણયો લેવામાં આવ્યા છે એટલે કે શિક્ષણ ક્ષેત્રની ઉન્નત ક્ષમતાઓ સાથે ઉચ્ચ ગુણવત્તા સાથે શિક્ષણનું વિસ્તરણ. બીજું, કૌશલ્ય વિકાસ પર ધ્યાન આપવામાં આવ્યું છે. ડિજિટલ સ્કિલ ઇકોસિસ્ટમ બનાવવા, ઉદ્યોગની માગ મુજબ કૌશલ્ય વિકાસ અને બહેતર ઉદ્યોગ જોડાણો પર ફોકસ છે. ત્રીજું, શિક્ષણમાં ભારતના પ્રાચીન અનુભવ અને શહેરી આયોજન અને ડિઝાઇનિંગના જ્ઞાનનો સમાવેશ કરવો મહત્વપૂર્ણ છે. ચોથું, આંતરરાષ્ટ્રીયકરણ પર ભાર મૂકવામાં આવ્યો છે. આમાં વિશ્વ કક્ષાની વિદેશી યુનિવર્સિટીઓનું આગમન અને
પ્રધાનમંત્રીએ આણંદમાં આધુનિક ખાદ્ય પ્રસંસ્કરણ સુવિધાઓનો શુભારંભ કરાવ્યો

પ્રધાનમંત્રી શ્રી નરેન્દ્ર મોદીએ આજે આણંદ ખાતે અમૂલના અલ્ટ્રા મોડર્ન ચોકલેટ પ્લાન્ટ સહિત આધુનિક ખાદ્ય પ્રસંસ્કરણ સુવિધાઓનો શુભારંભ કરાવ્યો. તેમણે ચોકલેટ પ્લાન્ટની મુલાકાત પણ લીધી અને ત્યાં ઉપયોગમાં લેવાઈ રહેલી વિવિધ ટેકનોલોજી અને ત્યાં બનાવવામાં આવતા ઉત્પાદનો અંગે તેમને સંક્ષેપમાં માહિતી આપવામાં આવી હતી. આ પ્રસંગે બોલતા પ્રધાનમંત્રીએ આટલી મોટી સંખ્યામાં એકત્રિત થવા બદલ આણંદના લોકોનો આભાર માન્યો હતો. તેમણે કહ્યું કે આજે ઉદઘાટન થઇ રહેલા વિકાસ કાર્યો એ સહકારી ક્ષેત્ર માટે શુભ સંકેતો આપનારા છે. તેમણે કહ્યું કે અમૂલ બ્રાંડ વિશ્વભરમાં વિખ્યાત છે અને તે સમગ્ર વિશ્વમાં એક પ્રેરણાનો સ્રોત બની ચુકી છે. તેમણે કહ્યું કે અમૂલ એ માત્ર દૂધની પ્રક્રિયા અંગેની વાત નથી પરંતુ તે સશક્તિકરણનું સર્વશ્રેષ્ઠ મોડલ છે. પ્રધાનમંત્રીએ ઉમેર્યું કે સહકારના માધ્યમથી, સરદાર પટેલે એક એવો માર્ગ ચીંધ્યો કે જ્યાં ન તો સરકાર અને ન તો ઉદ્યોગપતિઓ નવીન પહેલ કરવાની આગેવાની કરી શકે છે. તેમણે કહ્યું કે તે એક અલગ જ મોડલ છે જ્યાં લોકોનું મહત્વ છે. તેમણે વધુમાં કહ્યું કે ગુજરાતમાં સહકારી ક્ષેત્રની અંદર કરવામાં આવેલા પ્રયત્નોએ લોકોને અને ખાસ કરીને ખેડૂતોને મદદ કરી છે. તેમણે શહેરી વિકાસ પર ભાર મુકવાની સરદાર પટેલની વાતને પણ યાદ કરી હતી. 2022માં ભારતની આઝાદીની 75મી જયંતિને યાદ કરતા પ્રધાનમંત્રીએ જણાવ્યું કે ભારત એ દૂધ પ્રસંસ્કરણમાં ખૂબ સારું પ્રદર્શન કરી રહ્યું છે પરંતુ તેનાથી પણ વધુ સારો દેખાવ કરી શકે છે. તેમણે કહ્યું કે નવીનીકરણ અને મૂલ્ય વર્ધન કરવાનો સમય હવે આવી ગયો છે. આ સંદર્ભમાં તેમણે મધના ઉત્પાદન અંગે પણ વાત કરી.
પ્રધાનમંત્રી એ પાકિસ્તાન વિમાન દુર્ઘટનામાં માર્યા ગયેલા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્રમોદી એ પાકિસ્તાન વિમાન દુર્ઘટનામાં માર્યા ગયેલા લોકો પ્રત્યે શોક વ્યક્ત કર્યો છે. પ્રધાનમંત્રી એ કહ્યું ” પાકિસ્તાનમાં થયેલી વિમાન દુર્ઘટના માં માર્યા ગયેલા લોકો વિષે જાણીને દુઃખ થયું છે. મૃતકોના પરિવારજનો પ્રત્યે સંવેદના વ્યકત કરું છું અને ઘાયલો જલ્દી સાજા થાય એવી પ્રાર્થના કરું છું.”
પ્રધાનમંત્રીએ સંસદમાં લાલ બહાદુર શાસ્ત્રીજીને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ આજે સંસદ ભવનમાં પૂર્વ પ્રધાનમંત્રી શ્રી લાલ બહાદુર શાસ્ત્રીને તેમની જન્મજયંતી નિમિત્તે પુષ્પાંજલિ અર્પણ કરી હતી. પ્રધાનમંત્રી કાર્યાલયે ટ્વિટ કર્યું: "
પ્રધાનમંત્રીના વોશિંગ્ટન ડી.સી. આગમન પર પ્રેસ વિજ્ઞપ્તિ

પ્રધાનમંત્રી શ્રી નરેન્દ્ર મોદી અમેરિકાના મહામહિમ રાષ્ટ્રપતિ જો બાઈડેનના આમંત્રણ પર અમેરિકાની મુલાકાત માટે વોશિંગ્ટન ડીસી (22 સપ્ટેમ્બર 2021, સ્થાનિક સમય) પહોંચ્યા. પ્રધાનમંત્રીનું અમેરિકાની સરકાર તરફથી સંચાલન અને સંસાધનોના નાયબ સચિવ શ્રી ટી.એચ. બ્રાયન મેકકેન દ્વારા સ્વાગત કરવામાં આવ્યું હતું. એન્ડ્રુઝ એરબેઝ પર પ્રવાસી ભારતીયો પણ ઉપસ્થિત રહ્યા હતા અને તેઓએ પ્રધાનમંત્રીનું ઉમળકાભેર સ્વાગત કર્યું.
પ્રધાનમંત્રી શ્રી મોદીએ વીડિયો કોન્ફરન્સ દ્વારા દેશના ટોચના ઓક્સિજન ઉત્પાદકો સાથે મંત્રણા કરી

પ્રધાનમંત્રી શ્રી નરેન્દ્ર મોદીએ સમગ્ર દેશના ટોચના ઓક્સિજન ઉત્પાદકો સાથે વીડિયો કોન્ફરન્સ મારફતે એક બેઠક યોજી હતી. પ્રધાનમંત્રી શ્રી મોદીએ જણાવ્યું હતું કે વર્તમાન સમય માત્ર પડકારોનો સામનો કરવા માટે જ નથી પરંતુ ટૂંકાગાળામાં જ તેનો ઉકેલ પૂરો પાડવાનો પણ સમય પાકી ગયો છે. પ્રધાનમંત્રી શ્રી મોદીએ એ વાત પર ભાર મૂક્યો હતો કે સરકાર અને ઓક્સિજનના ઉત્પાદકો વચ્ચે સારો સહકાર જાળવી રાખવાની જરૂર છે. છેલ્લા કેટલાક સપ્તાહમાં તેમના ઉત્પાદનમાં વધારો કરવા બદલ પ્રધાનમંત્રીએ ઓક્સિજન ઉત્પાદકોની પ્રશંસા કરી હતી. પ્રવાહી ઓક્સિજનના ઉત્પાદનમાં વધારો કરવા માટે લેવાયેલા પગલાંને પણ તેમણે આવકાર્યો હતો. પ્રધાનમંત્રી શ્રી મોદીએ દેશમાં ઓદ્યોગિક ઓક્સિજનને મેડિકલ જરૂરિયાતમાં પરિવર્તિત કરવા બદલ પણ આ ઉદ્યોગોનો આભાર માન્યો હતો. આ પરિસ્થિતિમાં હજી પણ સુધારો લાવવા માટે પ્રધાનમંત્રી શ્રી મોદીએ આગામી દિવસોમાં ઓક્સિજનની માગને પહોંચી વળવા માટે ઓક્સિજન ઉદ્યોગની સંપૂર્ણ ક્ષમતાનો ઉપયોગ કરવા અંગે ચર્ચા કરી હતી. પ્રધાનમંત્રી શ્રી મોદીએ એમ પણ અવલોકન કર્યું હતું કે ઓક્સિજન સિલિન્ડર ઉપલબ્ધ કરાવવાની સાથે સાથે ઓક્સિજનના પરિવહન માટેની લોજિસ્ટિક સવલતને પણ બહેતર બનાવવાની જરૂર છે. તેમણે ઉદ્યોગને અનુરોધ કર્યો હતો કે ઓક્સિજન પુરવઠાને પહોંચાડવા માટે ઉપયોગમાં લેવાતા ટેન્કરનો આ કાર્ય માટે ઉપયોગ કરવામાં આવે. પ્રધાનમંત્રીએ જણાવ્યું હતું કે રાજ્ય સરકારની ઓક્સિજનની જરૂરિયાતને ધ્યાનમાં રાખીને સરકાર હાલમા રેલવે અને એર ફોર્સના અસરકારક ઉપયોગ પર પણ કામગીરી કરી રહી છે જેથી ટેન્કરો શક્ય તેટલી ઝડપથી ઉત્પાદન એકમ સુધી પહોંચી શકે. પ્રધાનમંત્રીએ ટકોર કરી હતી કે ઓક્સિજન માટે સરકાર, રાજ્ય સરકાર, ઉદ્યોગ અને ટ્રાન્સપોર્ટર્સ અને તમામ હોસ્પિટલો આ તમામે સાથે મળીને કામગીરી બજાવવાની છે. આ તમામમાં જેટલો બહેતર સહયોગ હશે એટલી જ આસાનીથી આ પડકારનો સામનો કરી શકાશે. ઓક્સિજન ઉત્પાદકોની પ્રશંસા કરતાં પ્રધાનમંત્રી શ્રી મોદીએ તેમને સરકાર તરફથી સંપૂર્ણ સહકારની ઓફર કરી હતી અને આશા વ્યક્ત કરી હતી કે આપણો દેશ આ કટોકટી સામે ઝડપથી સફળતા હાંસલ કરી શકશે. શ્રી મુકેશ અંબાણી, ચેરમેન અને મેનેજિંગ ડિરેક્ટર રિલાયન્સ ઇન્ડસ્ટ્રી લિમિટેડ, શ્રીમતિ સોમા માંડલ (ના ચેરપર્સન), જેએસડબ્લ્યુના શ્રી સજ્જન જિંદાલ, ટાટા સ્ટીલના શ્રી નરેન્દ્રન, જેએસપીએલના શ્રી નવીન જિન્દાલ, એએમએલએસના શ્રી દિલીપ ઓમ્મેન, એલઆઇએનડીઈના શ્રી એમ. બેનરજી, આઇનોક્સના શ્રી સિદ્ધાર્થ જૈન, એર વોટર જમશેદપુરના એમડી શ્રી નોરિયો શિબુયા, નેશનલ ઓક્સિજન લિમિટેડના શ્રી રાજેશ કુમાર સરાફ અને ઓલ ઇન્ડિયા ઇન્ડસ્ટ્રીયલ ગેસ મેન્યુફેક્ચરર્સ એસોસિયેશનના પ્રમુખ શ્રી સાકેત ટીકુ આ બેઠકમાં ઉપસ્થિત રહ્યા હતા.
પ્રધાનમંત્રીએ પ્રજાજનોને સ્વતંત્રતા દિવસની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ સ્વતંત્રતા દિવસ પર્વ નિમિત્તે પ્રજાજનોને શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યું; “આપ સૌને સ્વતંત્રતા દિવસની શુભકામનાઓ. આપ સૌને 75મા સ્વતંત્રતા દિવસના ખૂબ ખૂબ અભિનંદન. આઝાદીના અમૃત મહોત્સવનું આ વર્ષ દેશવાસીઓમાં નવી ઊર્જા અને નવચેતનાનો સંચાર કરે. જય હિંદ! #
પ્રધાનમંત્રીની મન કી બાતનાં 44માં સંસ્કરણનો મૂળપાઠ, 27.05.2018

નમસ્કાર! ‘મન કી બાત’ના માધ્યમથી ફરી એક વાર તમારી સમક્ષ ઉપસ્થિત રહેવાનો મોકો મળ્યો છે. તમને લોકોને સારી રીતે યાદ હશે કે નૌ સેનાની છ મહિલા કમાન્ડરોનું એક દળ ગત કેટલાય મહિનાઓથી સમુદ્રની યાત્રા પર હતું. ‘નાવિકા સાગર પરિક્રમા’- જી, હું તેના વિષયમાં કેટલીક વાતો કરવા માગું છું. ભારતની આ છ દીકરીઓએ, તેમની આ ટીમે બસ્સો ચોપન દિવસોથી વધુ દિવસો સમુદ્રના માધ્યમથી
પ્રધાનમંત્રી 4 જુલાઈએ ભીમાવરમ અને ગાંધીનગરની મુલાકાત લેશે

પ્રધાનમંત્રી શ્રી નરેન્દ્ર મોદી 4મી જુલાઈ, 2022ના રોજ ભીમાવરમ, આંધ્રપ્રદેશ અને ગાંધીનગર, ગુજરાતની મુલાકાત લેશે. સવારે 11 વાગ્યે, પ્રધાનમંત્રી ભીમાવરમમાં સુપ્રસિદ્ધ સ્વાતંત્ર્ય સેનાની અલ્લુરી સીતારામ રાજુની વર્ષભરની 125મી જન્મજયંતિની ઉજવણીનો પ્રારંભ કરશે. ત્યારપછી સાંજે 4:30 વાગ્યે પ્રધાનમંત્રી ગાંધીનગરમાં ડિજિટલ ઈન્ડિયા વીક 2022નું ઉદ્ઘાટન કરશે. ભીમાવરમમાં પ્રધાનમંત્રી આઝાદી કા અમૃત મહોત્સવના ભાગરૂપે, સરકાર સ્વાતંત્ર્ય સેનાનીઓના યોગદાનને યોગ્ય માન્યતા આપવા અને દેશભરના લોકોને તેમના વિશે જાગૃત કરવા પ્રતિબદ્ધ છે. આ પ્રયાસના ભાગરૂપે, પ્રધાનમંત્રી શ્રી નરેન્દ્ર મોદી સુપ્રસિદ્ધ સ્વાતંત્ર્ય સેનાની અલ્લુરી સીતારામ રાજુની વર્ષભર ચાલતી 125મી જન્મજયંતિની ઉજવણી ભીમાવરમમાં શરૂ કરશે. પ્રધાનમંત્રી અલ્લુરી સીતારામ રાજુની 30 ફૂટ ઊંચી કાંસ્ય પ્રતિમાનું પણ અનાવરણ કરશે. 4 જુલાઈ 1897ના રોજ જન્મેલા અલ્લુરી સીતારામ રાજુને પૂર્વ ઘાટ ક્ષેત્રમાં આદિવાસી સમુદાયોના હિતોની રક્ષા કરવા માટે અંગ્રેજો સામેની તેમની લડાઈ માટે યાદ કરવામાં આવે છે. તેમણે રામ્પા વિદ્રોહનું નેતૃત્વ કર્યું હતું, જે 1922માં શરૂ કરવામાં આવ્યું હતું. સ્થાનિક લોકો દ્વારા તેમને "મન્યમ વીરુડુ" (જંગલનો હીરો) તરીકે ઓળખવામાં આવે છે. સરકારે વર્ષભરની ઉજવણીના ભાગરૂપે શ્રેણીબદ્ધ પહેલ કરવાની યોજના બનાવી છે. વિઝિયાનગરમ જિલ્લાના પાંડરંગી ખાતે અલ્લુરી સીતારામ રાજુનું જન્મસ્થળ અને ચિંતપલ્લી પોલીસ સ્ટેશન (રામ્પા વિદ્રોહના 100 વર્ષ નિમિત્તે – આ પોલીસ સ્ટેશન પરનો હુમલો રામ્પા વિદ્રોહની શરૂઆત તરીકે ચિહ્નિત થયેલ છે) પુનઃસ્થાપિત કરવામાં આવશે. સરકારે ધ્યાન મુદ્રામાં અલુરી સીતારામ રાજુની પ્રતિમા સાથે મોગલ્લુ ખાતે અલ્લુરી ધ્યાન મંદિરના નિર્માણને પણ મંજૂરી આપી છે, જેમાં ભીંતચિત્રો અને
મંત્રીમંડળે કૃષિ અને આનુષંગિક ક્ષેત્રોનાં ક્ષેત્રમાં સહકાર પર ભારત અને ઉઝબેકિસ્તાન વચ્ચેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૃષિ અને આનુષંગિક ક્ષેત્રોમાં સહકાર સ્થાપિત કરવા માટે ભારત અને ઉઝબેકિસ્તાન વચ્ચે થયેલી સમજૂતી પર હસ્તાક્ષરને મંજૂરી આપી છે. ભારત અને ઉઝબેકિસ્તાન વચ્ચે સમજૂતી નીચેનાં ક્ષેત્રોમાં સહકાર સ્થાપિત કરવાની સુવિધા પ્રદાન કરે છેઃ કાયદા સાથે સંબંધિત માહિતીનું આદાન–પ્રદાન, પારસ્પરિક હિતનાં માપદંડો અને ઉત્પાદનનાં નમૂના; ઉઝબેકિસ્તાનમાં સંયુક્તપણે કૃષિ વસાહતો સ્થાપિત કરવા; પાક ઉત્પાદન અને એમની વિવિધતાનાં ક્ષેત્રમાં અનુભવનું આદાન–પ્રદાન; આધુનિક ટેકનોલોજીને આધારે બિયારણ ઉત્પાદનનાં ક્ષેત્રમાં અનુભવનું આદાન–પ્રદાન; સંલગ્ન પાર્ટીઓનાં દેશોનાં કાયદાને અનુરૂપ બિયારણનાં માહિતી સાથે સંબંધિત સર્ટિફિકેશનનું આદાન–પ્રદાન; લાભની દ્રષ્ટિએ બિયારણનાં નમૂનાઓનું આદાન–પ્રદાન. કૃષિ અને સિંચાઈ સહિત આનુષંગિક ક્ષેત્રોમાં પાણીનાં સંવર્ધિત ઉપયોગ અને કાર્યદક્ષતા માટે ટેકનોલોજીની ઉપયોગિતા; જનીન, સંવર્ધન, બાયોટેકનોલોજી, પાકનું રક્ષણ, જમીનની ફળદ્રુપતાનું સંરક્ષણ, મિકેનાઇઝેશન, જળ સંસાધનો અને વૈજ્ઞાનિક પરિણામોની પારસ્પરિક ઉપયોગિતા; છોડ સંસર્ગનિષેધ (plant quarantine)નાં ક્ષેત્રમાં સહકાર વિકસાવવો અને એને વધારવો; પશુ સંવર્ધનનાં ક્ષેત્રમાં અનુભવનું આદાન-પ્રદાન, જેમાં પશુનું સ્વાસ્થ્ય, પોલ્ટ્રી, જેનોમિક્સ, સંસર્ગનિષેધ સુવિધાઓની સ્થાપના સામેલ છે; વૈજ્ઞાનિક અને પ્રાયોગિક પ્રવૃત્તિઓ (મેળાઓ, પ્રદર્શન, સમારંભ, સંવાદ) પર કૃષિ અને ફૂડ ઉદ્યોગનાં ક્ષેત્રોની સંશોધન સંસ્થાઓ વચ્ચે માહિતીનું આદાન-પ્રદાન કૃષિ અને ખાદ્ય વેપારમાં સહકાર; ખાદ્ય પ્રસંસ્કરણમાં સંયુક્ત સાહસ સ્થાપિત કરવાની શક્યતાઓ ચકાસવી; તમામ પક્ષો વચ્ચે પારસ્પરિક સંમતિ મુજબ સહકારનું અન્ય કોઈ પણ સ્વરૂપ. આ સમજૂતી બંને દેશોનાં પ્રતિનિધિઓને સમાવતાં સંયુક્ત કાર્યકારી જૂથ રચવાની જોગવાઈ પ્રદાન કરે છે, જેનું કામ સહકારની યોજનાઓ તૈયાર કરવા માટે હશે, આ સમજૂતીનાં અમલીકરણ દરમિયાન ઊભી થયેલી સમસ્યાઓનું સમાધાન પ્રદાન કરવાનું હશે અને બંને પક્ષો દ્વારા નક્કી થયેલા કાર્યોનાં અમલીકરણ પર નજર રાખવાનું હશે. કાર્યકારી જૂથની બેઠકો ઓછામાં ઓછા દર બે વર્ષે યોજાશે, એક વાર ભારતમાં તો પછી ઉઝેબિકસ્તાનમાં. આ સમજૂતી હસ્તાક્ષરની તારીખથી અમલમાં આવશે અને પાંચ વર્ષનાં ગાળા માટે લાગુ રહશે, પછી પાંચ વર્ષ માટે ઓટોમેટિક રિન્યૂ થશે. આ સમજૂતી કોઈ પણ પક્ષ રદ કરવાની જાણકારી આપ્યાનાં તારીખથી છ મહિના પછી રદ થશે.
પ્રધાનમંત્રીશ્રી નરેન્દ્ર મોદી અને શ્રીલંકાના પ્રધાનમંત્રી મહિંદા રાજપક્ષે વચ્ચે ટેલિફોનિક ચર્ચા થઇ

પ્રધાનમંત્રીશ્રી નરેન્દ્ર મોદીએ આજે શ્રીલંકાના પ્રધાનમંત્રી મહિંદા રાજપક્ષે સાથે ચર્ચા કરી અને શ્રીલંકાની સંસદમાં એમના પ્રવેશ કર્યા ને 50 વર્ષ પૂર્ણ કરવા બદલ તેમને અભિનંદન આપ્યા. પ્રધાનમંત્રીએ શ્રીલંકાના વિકાસમાં તેમની લાંબી રાજકીય કારકિર્દીમાં શ્રી રાજપક્ષેના યોગદાનને યાદ કરી તેમને ભવિષ્ય માટે શુભકામનાઓ આપી. પ્રધાનમંત્રી શ્રી મોદીએ શ્રીલંકામાં ભારતીય મૂળના તમિલોના એક મુખ્યનેતા, શ્રી અરુમુગન થોંડામનના નિધન પર શોક વ્યક્ત કર્યો, પ્રધાનમંત્રીએ ભારત અને શ્રીલંકા વચ્ચે વિકાસની ભાગીદારી આગળ વધારવામાં શ્રી થોંડામને ભજવેલી ભૂમિકાને યાદ કરી. બંને નેતાઓ એ વર્તમાન કોવિડ-19 મહામારી થી સ્વાસ્થ્ય અને અર્થવ્યવસ્થા પર થનારી અસરો વિષયે તેમજ બંને દેશો એની સામે લડત લડવા કરવામાં આવી રહેલા પ્રયાસો પર ચર્ચા કરી. પ્રધાનમંત્રી એ રાજપક્ષેને કહ્યું કે ભારત આ પડકાર ભરેલા સમયમાં શ્રીલંકાને શક્ય દરેક મદદ કરવા તૈયાર છે.
પ્રધાનમંત્રી દ્વારા શૌર્ય સ્મારકનું ઉદઘાટન, ભોપાલમાં જાહેર સભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ભોપાલમાં એક જાહેરસભાને સંબોધન કર્યું હતું અને શૌર્ય સ્મારકનું ઉદઘાટન કર્યું હતું. આ જાહેર સભામાં ભૂતપૂર્વ સૈનિકો મોટા પ્રમાણમાં હાજર રહ્યા હતા. પ્રધાનમંત્રીએ જણાવ્યું કે ભારતના સૈનિકો માનવતાના પ્રતિક સમાન છે. ભારતના લશ્કરી દળના જવાનો જ્યારે પણ કુદરતી આપત્તિ આવે ત્યારે પોતાના જીવના જોખમે કામ કરતા હોય છે તેની યાદ અપાવી હતી. તેમણે કહ્યું કે શિસ્ત અને વર્તણૂક જેવા માપદંડ બાબતે ભારતના લશ્કરી દળો વિશ્વના ઉત્તમ દળોમાં સ્થાન પામે છે. તેમણે વધુમાં જણાવ્યું કે તાજેતરમાં યેમેનમાં કટોકટી ઊભી થઈ ત્યારે ભારતીય સશસ્ત્ર દળોએ હજારો ભારતીય નાગરિકો ઉપરાંત અન્ય દેશોના નાગરિકોને પણ બહાર નીકળવામાં મદદ કરી હતી. ભારતે ક્યારેય અન્ય દેશની ભૂમિ પચાવી પાડવા પ્રયાસ કર્યો નથી તેની નોંધ લેતા પ્રધાનમંત્રીએ કહ્યું કે જ્યારે માનવ મૂલ્યોની સુરક્ષાની વાત આવે છે ત્યારે ભારતના સશસ્ત્ર દળો એવા પ્રસંગે પોતાની યોગ્ય ભૂમિકા બજાવવાનું ક્યારેય ચૂકતા નથી. તેમણે યાદ અપાવી હતી કે વિશ્વ યુધ્ધો એ ભારતના યુધ્ધ ન હતા, પરંતુ હજારો ભારતીય જવાનોએ વિદેશની ભૂમિ બચાવવા પોતાના જાનની આહૂતિ આપી દીધી હતી. તેમણે કહ્યું કે આપણે એ બાબતની ખાત્રી રાખવી જોઈએ કે દુનિયા પણ જવાનોએ આપેલા બલિદાનને ભૂલે નહીં. તેમણે કહ્યું કે ભારતના સશસ્ત્ર દળોની તાકાત તેમનું ચારિત્ર્ય બળ છે. અને તે 125 કરોડ ભારતવાસીઓના સમર્થનમાંથી પ્રાપ્ત થાય છે. તેમણે કહ્યું કે આઝાદીની કિંમત સતત સાવધાની દ્વારા ચૂકવવી પડે છે. તેમણે દેશની સરહદોની સુરક્ષા કરતા જવાનોની બહાદૂરીને બિરદાવી હતી. પ્રધાનમંત્રીએ હિંદી કવિ મખનલાલ ચતુર્વેદી અને રામધારી સિંહ દિનકરને ટાંકે ભારતના સશસ્ત્ર દળોની ત્યાગની પરંપરાની પ્રશંસા કરી હતી. પ્રધાન મંત્રીએ કહ્યું કે ભારત સરકારે વન રેન્ક, વન પેન્શનનું વચન પાળ્યું છે. તેમણે ભૂતપૂર્વ સૈનિકો માટે લેવાનારા અન્ય પગલાની રૂપરેખા આપી હતી.
મંત્રીમંડળે ભારત અને ઝિમ્બાબ્વે વચ્ચે ભૂસ્તરશાસ્ત્ર, ખાણકામ અને ખનિજ સંસાધનો માટેનાં સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળની બેઠકમાં ભારત અને ઝિમ્બાબ્વે વચ્ચે ભૂસ્તરશાસ્ત્ર, ખાણકામ અને ખનીજ સંસાધનોનાં ક્ષેત્રમાં સહકાર સ્થાપિત કરવા માટે સમજૂતી કરાર (એમઓયુ)ને કાર્યોત્તર મંજૂરી આપવમાં આવી છે. આ એમઓયુ પર ઝિમ્બાબ્વેનાં હરારેમાં 3 નવેમ્બર, 2018નાં રોજ હસ્તાક્ષર થયા હતાં. એમઓયુની ખાસિયતોઃ એમઓયુનો ઉદ્દેશ સંસાધનોની માહિતીનું આદાન-પ્રદાન કરવાનો, કાયદા અને નીતિનું આદાન-પ્રદાન કરવાનો, વિકાસલક્ષી વ્યૂહરચનાઓ પર દ્રષ્ટિઓનું આદાન-પ્રદાન કરવા સેમિનારોનું આયોજન કરવાનો, વિવિધ પક્ષો વચ્ચે ટેકનોલોજીનું હસ્તાંતરણ કરવા માટે પ્રોત્સાહન આપવાનો, મૂલ્ય સંવર્ધન અને તકોને પ્રોત્સાહન આપવાનો, ખાણ ક્ષેત્રમાં રોકાણ કરવાનો છે. આ જોગવાઈઓ દસ્તાવેજીકરણ, પ્રસાર જેવી કામગીરીઓ હાથ ધરવા સક્ષમ બનાવશે તેમજ નવીનતાનો ઉદ્દેશ પાર પાડશે. લાભ: આ સમજૂતી કરાર ઓળખ કરાયેલા ક્ષેત્રોમાં સહકાર સ્થાપિત કરવા ભારત અને ઝિમ્બાબ્વે વચ્ચે સંસ્થાગત વ્યવસ્થા પ્રદાન કરશે.
ઉચ્ચ શિક્ષણ ક્ષેત્રે ભારત અને કેનેડા વચ્ચેની સમજૂતી રીન્યુ કરાઈ

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ઉચ્ચ શિક્ષણ શ્રેત્રે સહયોગ માટે ભારત અને કેનેડા વચ્ચેના સમજૂતી કરાર રીન્યુ કરવા મંજૂરી આપી છે. આ સમજૂતી કરાર રીન્યુ થવાને પગલે ભારત અને કેનેડા વચ્ચે ઉચ્ચ શિક્ષણ ક્ષેત્રે હાલનો સહયોગ વધુ મજબૂત બનાવવામાં સહાયભૂત થશે. પશ્ચાદ્ ભૂમિકા જૂન, 2010માં ભારત અને કેનેડા વચ્ચે ઉચ્ચ શિક્ષણ ક્ષેત્રે સહયોગ માટે પાંચ વર્ષના ગાળા માટેની સમજૂતી થઈ હતી. સમજૂતીની શરતો મુજબ, પાંચ વર્ષને અંતે આ કરારને વધુ પાંચ વર્ષના ગાળા માટે રીન્યુ કરવો શક્ય હતો. કેનેડા અને ભારતની ઉચ્ચ શિક્ષણ આપતી સંસ્થાઓ વચ્ચે સહયોગની ભરપૂર શક્યતાઓ હોવાથી તેમજ ઉચ્ચ શિક્ષણ અને સંશોધન ક્ષેત્રે હાલનાં દ્વિપક્ષીય સંબંધો વધુ વિકસાવવા માટે આ સમજૂતી કરારને રીન્યુ કરીને ભારત અને કેનેડા વચ્ચેનાં શૈક્ષણિક જોડાણોને વધુ મજબૂત બનાવવાનું સૂચવાયું હતું.
પ્રધાનમંત્રીએ 27મી માર્ચ, 2022ના રોજ મન કી બાત માટે નાગરિકોને વિચારો અને સૂચનો માટે આમંત્રણ આપ્યું

પ્રધાનમંત્રી શ્રી નરેન્દ્ર મોદીએ 27મી માર્ચ, 2022ના રોજ યોજાનારી મન કી બાત માટે નાગરિકોને વિચારો અને સૂચનો માટે આમંત્રિત કર્યા છે. "આ મહિનાનો #
પ્રધાનમંત્રીએ મહારાષ્ટ્રના રાયગઢમાં મકાન ધરાશાયી થવાની દુર્ઘટનામાં મૃત્યુ પામનારા પ્રત્યે શોકની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ મહારાષ્ટ્રના રાયગઢના મહાડમાં મકાન ધરાશાયી થવાની દુર્ઘટનામાં મૃત્યુ પામનારા પ્રત્યે શોકની લાગણી વ્યક્ત કરી છે. પ્રધાનમંત્રીએ કહ્યું કે, “મહારાષ્ટ્રમાં રાયગઢના મહાડમાં મકાન ધરાશાયી થવાથી દુઃખ થયું. મારી સંવેદના મૃતકોના પરિવારજનો સાથે છે. હું પ્રાર્થના કરું છું કે ઘાયલ થયેલા લોકો જલ્દીથી સ્વસ્થ થઇ જાય. સ્થાનિક અધિકારીઓ અને એનડીઆરએફની ટીમ ઘટના સ્થળે છે, શક્ય તમામ સહાય પૂરી પાડવામાં આવી રહી છે.”
મંત્રીમંડળે દિલ્હીમાં સાત જીપીઆરએ કોલોનીઓનું નવીનીકરણ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય બિલ્ડિંગ નિર્માણ નિગમ લિમિટેડ (એનબીસીસી) મારફતે સરોજીની નગર, નેતાજી નગર, નવરોજી નગર અને કેન્દ્રીય જાહેર કાર્ય વિભાગ (સીપીડબલ્યુડી) મારફતે કસ્તુરબા નગર, ત્યાગરાજ નગર, શ્રીનિવાસપુરી અને મોહમ્મદપુર એમ કુલ સાત સાધારણ સામૂહિક રહેણાંક આવાસ (જીપીઆરએ)ના નવીનીકરણને મંજૂરી આપી છે. આ સાત જીપીઆરએમાં અત્યારે ટાઇપ 1થી 4ના 12,970 મકાનો છે, જેનો બિલ્ડ અપ એરિયા (બીયુએ) અંદાજે 7.49 લાખ ચોરસ મીટર છે, જ્યારે ટાઇપ 2થી 6ના અંદાજે 25,667 રહેણાંક મકાનોનો બીયુએ 29.18 લાખ ચોરસ મીટર છે, જેમાં સહાયક સામાજિક માળખાકીય સુવિધાઓ સામેલ છે. આ પ્રોજેક્ટમાં નેતાજી નગરમાં આશરે 2.42 લાખ ચોરસ મીટર ના વિસ્તારમાં સરકારી ઓફિસના મકાનો પણ વિકસાવવામાં આવશે. પ્રોજેક્ટનો કુલ અંદાજિત ખર્ચ રૂ. 32,835 કરોડ છે, જેમાં 30 વર્ષ માટે જાળવણી અને કાર્યકારી ખર્ચ સામેલ છે. પ્રોજેક્ટનો અમલ નવરોજી નગર અને સરોજિની નગરમાં રિંગ રોડને અડીને આવેલા વિસ્તારોમાં વ્યાવસાયિક બીયુએના વેચાણ દ્વારા સ્વધિરાણના ધોરણે થશે. પ્રોજેક્ટ તબક્કાવાર રીતે પાંચ વર્ષમાં પૂર્ણ થશે. પૃષ્ઠભૂમિ: અત્યારે રાષ્ટ્રીય રાજધાની વિસ્તાર (એનસીઆર)માં સરકારી મકાનોની ખેંચ છે. તેના પરિણામે સરકારી અધિકારીઓને લાયક મકાન મેળવવા રાહ જોવી પડે છે. શહેરી વિકાસ મંત્રાલયે માસ્ટર પ્લાન દિલ્હી (એમપીડી) – 2021 મુજબ જમીનના સંસાધનોના મહત્તમ ઉપયોગ દ્વારા મકાનનો પુરવઠો વધારવા જૂની, જર્જરિત હાઉસિંગ કોલોનીઓનું નવીનીકરણ કરવા તથા ગ્રીન બિલ્ડિંગના નિયમો અને ઘરની અંદર ઘન/પ્રવાહી કચરાના નિકાલની સુવિધાઓ સાથે આધુનિક નિર્માણ ટેકનોલોજીનો ઉપયોગ કરવાની દરખાસ્ત રજૂ કરી હતી.
ડબલ્યુટીઓની અનૌપચારિકમંત્રીસ્તરીય બેઠકમાં મંત્રીઓ/વરિષ્ઠ મહાનુભાવો પ્રધાનમંત્રીને મળ્યાં

નવી દિલ્હીમાં આયોજિત વિશ્વ વ્યાપાર સંગઠન(ડબલ્યુટીઓ)ની અનૌપચારિક મંત્રીસ્તરીય બેઠકમાં હાજર રહેલાં મંત્રીઓ અને વરિષ્ઠ મહાનુભાવો આજે પ્રધાનમંત્રી નરેન્દ્ર મોદીને મળ્યાં હતા. આ બેઠક દરમિયાન ચર્ચા માટે બહુસ્તરીય વેપાર સાથે સંબંધિત વિવિધ પાસાઓની ચર્ચા-વિચારણા થઈ હતી. કેટલાંક મંત્રીઓએ ભારતની આ મંત્રીસ્તરીય બેઠક આયોજિત કરવાની પહેલની પ્રશંસા કરી હતી. પ્રધાનમંત્રીએ મહાનુભાવોને આવકારીને વિશ્વાસ વ્યક્ત કર્યો હતો કે, ડબલ્યુટીઓની અનૌપચારિક બઠકમાં ચર્ચાવિચારણા રચનાત્મક રહી હતી. તેમણે સર્વસમાવેશકતા અને સર્વસંમતિનાં સિદ્ધાંતો પર આધારિત નિયમ-આધારિત બહુસ્તરીય વેચાણપ્રણાલીની પ્રતિબદ્ધતા પર ભાર મૂક્યો હતો. તેમણે જણાવ્યું હતુ કે, ડબલ્યુટીઓનાં મુખ્ય લાભમાંનો એક લાભ સંઘર્ષનું સમાધાન કરવાની મજબૂત વ્યવસ્થા છે. પ્રધાનમંત્રીએ જણાવ્યું હતું કે, બહુસ્તરીય વેપારી વ્યવસ્થાનો સામનો કરવા પડકારો ઝીલવા અતિ મહત્ત્વપૂર્ણ છે. તેમણે નોંધ્યું હતું કે, દોહા રાઉન્ડ અને બાલી મંત્રીમંડળીય બેઠકમાં લેવાયેલા નિર્ણયોનો અમલ હજુ થયો નથી. તેમણે ઓછાં વિકસિત દેશો તરફનાં અભિગમ માટેની જરૂરિયાત પર ભાર મૂક્યો હતો. તેમણે અનૌપચારિક બેઠક માટે ભારતનાં આમંત્રણ પર ઉત્સાહજનક પ્રતિસાદ આપવા બદલ સંતોષ વ્યક્ત કર્યો હતો. તેમણે જણાવ્યું હતું કે, બહુસ્તરીયવાદ અને ડબલ્યુટીઓનાં સિદ્ધાંતોમાં વૈશ્વિક વિશ્વાસ વ્યક્ત કરવામાં આવ્યો છે. આ પ્રંસગે વાણિજ્ય અને ઉદ્યોગ મંત્રી શ્રી સુરેશ પ્રભુ ઉપસ્થિત હતાં.
બેંગલુરુ ટેક સમિટમાં પ્રધાનમંત્રીના સંબોધનનો મૂળપાઠ

ટેક જગતના અગ્રણીઓ, આંતરરાષ્ટ્રીય પ્રતિનિધિઓ અને મિત્રો, એલ્લારિગૂ નમસ્કારા, ભારતમાં આપનું સ્વાગત છે! નમ્મ કન્નડા નાડિગે સ્વાગતા, નમ્મ બેંગલુરિગે સ્વાગતા. બેંગલુરુ ટેક સમિટને ફરી એકવાર સંબોધન કરતા મને ઘણો આનંદ થાય છે. મને ખાતરી છે કે તમને સૌને કર્ણાટકના ઉષ્માપૂર્ણ લોકો અને જીવંત સંસ્કૃતિ ખૂબ જ પસંદ છે. મિત્રો, બેંગલુરુ ટેકનોલોજી અને વિચારશીલ નેતૃત્વનું ગૃહસ્થાન છે. આ એક સહિયારું શહેર છે. એક આવિષ્કારી શહેર પણ છે. ઘણા વર્ષોથી, બેંગલુરુ ભારતના ઇનોવેશન ઇન્ડેક્સમાં નંબર વન પર છે. મિત્રો, ભારતની ટેકનોલોજી અને ઇનોવેશન પહેલાંથી જ દુનિયાને પ્રભાવિત કરી ચૂક્યા છે. પરંતુ ભવિષ્ય આપણા વર્તમાન કરતા ઘણું મોટું હશે. કારણ કે ભારત પાસે છે: આવિષ્કારી યુવાનો અને ટેકનોલોજીની પહોંચમાં થઇ રહેલી વૃદ્ધિ. મિત્રો, ભારતના યુવાનોની શક્તિ દુનિયાભરમાં જાણીતી છે. તેઓએ ટેક ગ્લોબલાઇઝેશન અને ટેલેન્ટ ગ્લોબલાઇઝેશન સુનિશ્ચિત કર્યું છે. હેલ્થકેર, મેનેજમેન્ટ, ફાઇનાન્સ – તમને ઘણા ક્ષેત્રોમાં અગ્રણી યુવા ભારતીયો જોવા મળશે. અમે વૈશ્વિક કલ્યાણ માટે અમારી પ્રતિભાનો ઉપયોગ કરી રહ્યા છીએ. ભારતમાં પણ તેની અસર જોવા મળી રહી છે. ભારત આ વર્ષે ગ્લોબલ ઇનોવેશન ઇન્ડેક્સમાં 40મા ક્રમે પહોંચ્યું છે. 2015માં, આપણે 81મા ક્રમે હતા! ભારતમાં યુનિકોર્ન સ્ટાર્ટ-અપ્સની સંખ્યા 2021થી બમણી થઇ ગઇ છે! અમે હવે દુનિયાનું 3જું સૌથી મોટું સ્ટાર્ટ-અપ હબ બની ગયા છીએ. અમારી પાસે 81,000થી વધુ માન્ય સ્ટાર્ટઅપ્સ છે. એવી સેંકડો આંતરરાષ્ટ્રીય કંપનીઓ છે કે જેઓ ભારતમાં સંશોધન અને વિકાસ કેન્દ્રો ધરાવે છે. આ ભારતના કૌશલ્યપૂર્ણ સમૂહના કારણે છે. મિત્રો, ટેક ઍક્સેસમાં વધારો કરીને ભારતીય યુવાનોને સશક્ત બનાવવામાં આવી રહ્યા છે. દેશમાં મોબાઇલ અને ડેટાની ક્રાંતિ થઇ રહી છે. છેલ્લા 8 વર્ષમાં, બ્રોડબેન્ડ કનેક્શનની સંખ્યા 60 મિલિયનથી વધીને 810 મિલિયન સુધી પહોંચી છે, સ્માર્ટફોન યુઝર્સની સંખ્યા 150 મિલિયનથી વધીને 750 મિલિયન થઇ ગઇ છે. શહેરી વિસ્તારો કરતાં ગ્રામીણ વિસ્તારોમાં ઇન્ટરનેટનો વિકાસ ઝડપથી થયો છે. નવા ડેમોગ્રાફિકને માહિતીના સુપરહાઇવે સાથે જોડવામાં આવી રહ્યા છે. મિત્રો, લાંબા સમયથી, ટેકનોલોજીને એક વિશિષ્ટ ક્ષેત્ર તરીકે જોવામાં આવતી હતી. તે માત્ર ઉચ્ચ અને પરાક્રમી લોકો માટે જ હોવાનું કહેવામાં આવતું હતું. પરંતુ ભારતે ટેકનોલોજીનું લોકશાહીકરણ કેવી રીતે કરવું તે બતાવ્યું છે. ટેકનોલોજીને માનવીય સ્પર્શ કેવી રીતે આપવો તે પણ ભારતે બતાવ્યું છે. ભારતમાં, ટેકનોલોજી એ સમાનતા અને સશક્તિકરણનું બળ છે. વિશ્વની સૌથી મોટી આરોગ્ય વીમા યોજના આયુષ્માન ભારત લગભગ 200 મિલિયન પરિવારો માટે સુરક્ષાનું નેટવર્ક પ્રદાન કરે છે. તેનો અર્થ એ છે કે, લગભગ 600 મિલિયન લોકોને સમાવ્યા છે! આ કાર્યક્રમ ટેક પ્લેટફોર્મ પર આધારિત છે. ભારતે વિશ્વની સૌથી મોટી કોવિડ-19 વેક્સિન કવાયત ચલાવી છે. તે
પ્રધાનમંત્રીએ 1919માં આ દિવસે જલિયાંવાલા બાગમાં શહીદ થયેલા લોકોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ 1919માં આ દિવસે જલિયાંવાલા બાગમાં શહીદ થયેલા લોકોને શ્રદ્ધાંજલિ આપી છે. શ્રી મોદીએ જલિયાંવાલા બાગ સ્મારકના નવીનીકરણ કરાયેલા સંકુલના ઉદ્ઘાટન સમયે તેમનું ગયા વર્ષનું ભાષણ પણ શેર કર્યું હતું. એક ટ્વીટમાં પ્રધાનમંત્રીએ કહ્યું; "1919માં આ દિવસે જલિયાંવાલા બાગમાં શહીદ થયેલા લોકોને શ્રદ્ધાંજલિ. તેમની અપ્રતિમ હિંમત અને બલિદાન આવનારી પેઢીઓને પ્રેરિત કરતા રહેશે. ગયા વર્ષે જલિયાંવાલા બાગ સ્મારકના નવીનીકરણ કરાયેલા સંકુલના ઉદ્ઘાટન સમયે મારું ભાષણ શેર કરું છું. https://t.co. /zjqdqo
પ્રધાનમંત્રીએ વર્લ્ડ બોક્સિંગ ચેમ્પિયનશીપમાં કાંસ્ય ચંદ્રક જીતવા બદલ આકાશ કુમારને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વર્લ્ડ બોક્સિંગ ચેમ્પિયનશીપમાં કાંસ્ય ચંદ્રક જીતવા બદલ આકાશ કુમારને અભિનંદન પાઠવ્યા છે. પ્રધાનમંત્રીએ એક ટ્વીટમાં કહ્યું; “વેલ ડન આકાશ! વર્લ્ડ બોક્સિંગ ચેમ્પિયનશીપમાં પ્રતિષ્ઠિત ચંદ્રક પ્રાપ્ત કરવા માટે અભિનંદન. આ સફળતા યુવા બોક્સર્સને આગળ વધવા પ્રેરણાદાયી નીવડશે. તમારી ભાવિ સફળતા માટેની સફર માટે શુભકામનાઓ.” …
પ્રધાનમંત્રીએ જી20 ઓસાકા શિખર સંમેલન માટે રવાના થતા અગાઉ આપેલું નિવેદન

હું જાપાનનાં ઓસાકામાં જી20નાં શિખર સંમેલનમાં ભાગ લેવા જઈ રહ્યો છું. હું દુનિયાનાં અન્ય નેતાઓ સાથે અત્યારે આપણી દુનિયાસામે રહેલાં મુખ્ય પડકારો અને અવસરો પર ચર્ચા કરવા આતુર છું. આ શિખર સંમેલનનાં મુખ્ય મુદ્દાઓ મહિલા અધિકાર, ડિજિટલાઇઝેશન અને આર્ટિફિશિયલ ઇન્ટેલિજન્સ સાથે સંબંધિત મુદ્દા તથા એસડીજી (